Diari Oficial de la Generalitat Valenciana


Sumari del DOGV 9736, del 30-11-2023 (2023/11483)

RESOLUCIÓ de 19 d'octubre de 2023, del director general de Qualitat i Educació Ambiental, per la qual es concedeixen ajudes destinades a associacions i fundacions de defensa del medi ambient implantades a la Comunitat Valenciana, per a la difusió de bones pràctiques ambientals en la gestió de residus, per a l'exercici 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9736

Data del DOGV
:   30-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11342


Data del document
:   19-10-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

RESOLUCIÓ de 19 d'octubre de 2023, del director general de Qualitat i Educació Ambiental, per la qual es concedeixen ajudes destinades a associacions i fundacions de defensa del medi ambient implantades a la Comunitat Valenciana, per a la difusió de bones pràctiques ambientals en la gestió de residus, per a l'exercici 2023. [2023/11825]  
  
Vistes les sol·licituds d'ajudes per a potenciar actuacions de difusió de bones pràctiques ambientals en la gestió de residus, per a l'exercici 2023 presentades per associacions i fundacions de defensa del medi ambient implantades a la Comunitat Valenciana, s'emet la present resolució, de conformitat amb els següents  
  
Antecedents de fet  
1. En dates compreses entre el 5 i el 20 d'abril de 2023 es van presentar sol·licituds de concessió d'ajudes per a potenciar actuacions de difusió de bones pràctiques ambientals per a la gestió de residus d'acord amb la Resolució de 28 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes destinades a associacions i fundacions de defensa del medi ambient implantades a la Comunitat Valenciana per a l'exercici de 2023 (DOGV 9568, 04.04.2023), i la convocatòria concedia un termini de deu dies hàbils per a presentació de sol·licituds inicials, amb la qual cosa l'últim dia de presentació d'aquestes va ser el 20 d'abril de 2023.  
2. Entre el 2 i l'11 de maig de 2023, es van remetre requeriments d'esmena de documentació a les entitats sol·licitants perquè completaren la documentació en el termini de deu dies hàbils.  
3. El 6 de juny de 2023 es va reunir la comissió de valoració, una vegada transcorregut el termini d'esmena. En aquesta reunió es van aprovar per unanimitat els informes tècnics emesos per l'òrgan instructor relatius a la constatació que les associacions/fundacions complien els requisits per a ser possibles beneficiàries d'ajudes i les que no complien aquests requisits.  
4. El dia 13 de juny de 2023, després de la reunió de la comissió de valoració, es va notificar la proposta de resolució de concessió perquè els possibles beneficiaris i els sol·licitants exclosos per diferents motius pogueren al·legar el procedent en el termini de 10 dies hàbils.  
5. El dia 31 d'agost de 2023, l'Associació Amigues de la Terra del País Valencià, proposada provisionalment com a beneficiària de la subvenció, va remetre renúncia de l'ajuda per no poder complir els requisits d'aquesta. Com a conseqüència, la comissió de valoració ha resolt completar la quantitat sol·licitada per l'Associació Federació Escoles Familiars Agràries de la Comunitat Valenciana, no adjudicada íntegrament anteriorment per esgotament de fons i concedir parcialment l'ajuda a l'Associació ACIF Agrupació contra Incendis Forestals Alcoi, per trobar-se la primera en la llista de reserva.  
  
Als anteriors fets són aplicables els següents  
  
Fonaments de dret  
1. Ordre 10/2021, de 20 de juliol, de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores per a la concessió d'ajudes destinades a la difusió de bones pràctiques ambientals en la gestió de residus, concebudes per a associacions i fundacions de defensa del medi ambient amb implantació a la Comunitat Valenciana.  
2. Resolució de 28 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes a associacions i fundacions de defensa del medi ambient implantades a la Comunitat Valenciana per a la difusió de bones pràctiques ambientals en la gestió de residus, per a l'exercici de 2023 (DOGV 9568, 04.04.2023), per la qual es convoquen ajudes per un import global màxim de 42.000 €, finançats a càrrec del crèdit de la línia S8669000 del capítol IV, programa pressupostari 442.50, Qualitat i educació ambiental, aplicació: 20.49.03.8605.565.74, dels pressupostos de la Generalitat per a l'exercici 2023.  
3. Tant l'Ordre 10/2021 com la Resolució de 28 de març de 2023 estableixen que, per a l'atorgament de les subvencions a l'efecte d'establir l'ordre de prelació entre les sol·licituds admeses a tràmit, la comissió d'avaluació tindrà en compte exclusivament l'ordre de presentació de la sol·licitud, fins a l'esgotament dels fons. A aquest efecte, es considerarà com a «data de presentació de la sol·licitud» aquella en la qual la sol·licitud es trobe completa, per tant, en cas de requerir una millora de la sol·licitud o esmena d'aquesta, es prendrà com a data de presentació aquella en la qual haja sigut realitzada l'esmena.  
  
4. El Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat (DOGV 9647, 25.07.2023), establix que la Direcció General de Qualitat i Educació Ambiental exercix, entre altres, les competències en matèria de residus.  
5. En la base dotze de les bases reguladores, aprovades mitjançant la referida Ordre 10/2021, es delega la competència per a resoldre les corresponents convocatòries en el director general competent en matèria de qualitat ambiental.  
Vist tot el que s'ha exposat anteriorment, finalitzada la fase d'instrucció, a la vista dels informes elaborats pel personal de la Subdirecció General de Qualitat i Educació Ambiental, i reunida la comissió de valoració en dates de 6 de juny de 2023 i el 8 de setembre de 2023, s'emet la present, resolc:  
  
Primer  
Concedir les ajudes destinades a la difusió de bones pràctiques ambientals en la gestió de residus, concebudes per a associacions i fundacions de defensa del medi ambient amb implantació a la Comunitat Valenciana, per a l'exercici de 2023, per un import total de 42.000 euros (quaranta-dos mil euros) a les entitats sol·licitants que figuren en l'annex I juntament amb la quantia corresponent, així com establir llista de reserva d'entitats no beneficiàries per esgotament de fons en el mateix annex I.  
  
Segon  
No concedir les ajudes de les sol·licituds presentades per les entitats esmentades en l'annex II per les causes indicades en aquest.  
  
Tercer  
La finalització de les actuacions queda condicionada a l'aprovació dels justificants, la conformitat d'aquests i el certificat que s'han complit els fins de la subvenció. L'entitat beneficiària haurà de justificar el compliment del convingut mitjançant la presentació del compte justificatiu de despeses i de pagament de la totalitat de despeses originades per les actuacions subvencionades.  
  
Quart  
El termini màxim per a presentar la sol·licitud de pagament de la subvenció serà com a màxim el 15 de desembre de 2023.La presentació de la documentació justificativa s'aportarà electrònicament mitjançant el següent enllaç:  
https://www.gva.es/es/inicio/procedimientos'id\_proc=22962  
  
Cinqué  
De la informació que hi ha en poder d'aquesta direcció general es desprén que els beneficiaris complixen tots els requisits necessaris per a accedir a les ajudes.  
  
Contra aquesta resolució es podrà interposar recurs potestatiu de reposició davant l'òrgan que va dictar la resolució, en el termini d'un mes a comptar des de l'endemà d'aquell en què tinga lloc la seua notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos comptats des de l'endemà de la seua notificació, de conformitat amb el que s'establix en els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 19 d'octubre de 2023. El director general de Qualitat i Educació Ambiental: Jorge Blanco Coll.